**Gulács Község Önkormányzata Képviselő-testületének**

**10/2019 (X. 1.) önkormányzati rendelete**

**Az Önkormányzat szervezeti és működési szabályzatáról szóló**

**2/2015. (II.23.) önkormányzati rendelet módosításáról**

Gulács Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) bekezdés d) pontjában meghatározott feladatkörben eljárva a következőket rendeli el:

**1.§**  Gulács   Község Önkormányzata Képviselő-testületének az Önkormányzat Szervezeti és Működési Szabályzatról szóló 2/2015. (II.23.) önkormányzati rendelet  (továbbiakban: Rendelet ) 1.§ (3) g) pontokkal egészül ki:

g) Tarpai Közös Önkormányzati Hivatal

**2.§** A Rendelet 16.§ (3) (4) bekezdés helyébe az alábbi rendelkezés lép:

(3) Amennyiben egy javaslat nem kapja meg az elfogadásához szükséges szavazati arányt ügyrendi javaslatra, akkor a képviselő-testület elutasító döntést hoz.

(4) Amennyiben ügyrendi javaslatra, szünet elrendelése után a polgármester újból szavazásra bocsátja a javaslatot és a javaslat ismételten nem kapja meg az elfogadáshoz szükséges szavazati arányt, akkor a képviselő-testület ismételten elutasító döntést hoz.

**3.§** A Rendelet 18. §- (1)-(2) bekezdése helyébe az alábbi rendelkezés lép:

(1)A Képviselő-testület által elfogadott rendelet kihirdetése a Tarpai Közös Önkormányzati Hivatal Gulács Kirendeltségének hirdetőtábláján történő kifüggesztéssel történik.

(2) A rendeletet a jegyző kihirdetési záradékkal látja el.

(3) A rendeletet meg kell küldeni azon személyeknek, szerveknek, akik, vagy amelyek számára feladatot, vagy hatáskört állapít meg, és az Mötv.-ben meghatározott szerv vezetőjének törvényességi ellenőrzés céljából.

(4) A rendeletekről a jegyző nyilvántartást vezet.

**4.§** A Rendelet 32.§ (6) bekezdéssel egészül ki:

(6)Jegyzői tisztség egyidejűleg betöltetlensége, illetve tartós akadályoztatása esetén – legfeljebb hat hónap időtartamra – a jegyzői feladatokat a törvényességi referens látja el.

**5. §** (1) Ez a rendelet kihirdetés napján hatályba, és a hatályba lépést követő napon hatályát veszti.

**Ujvári Judit Vassné Szűcs Róza**

polgármester jegyző